পূৰ্বতকৈ অধিক শক্তিশালী তথা মাৰাত্মক ৰূপত ক’ভিড-১৯ৰ নতুন ভেৰিয়েন্ট- ‘লাম্বদা’

সময় বঢ়াৰ লগে লগে দেখিবলে পোৱা গৈছে ক’ভিড-১৯ৰ এটাৰ পাছত আনটো ভেৰিয়েন্ট। লগতে পূৰ্বতকৈ অধিক শক্তিশালী তথা মাৰাত্মক ৰূপ দেখিবলে পোৱা গৈছে ক’ভিড-১৯ৰ নতুন ভেৰিয়েন্ট।
ডেল্টা আৰু ডেল্টা প্লাছ ভেৰিয়েন্টৰ পাছত এইবাৰ ধৰা পৰিছে কোভিড-১৯ৰ আন এটা মিউটেন্টে। যাৰ নাম হৈছে ‘লাম্বদা’ (Lambda)।
কোভিড-১৯ৰ ‘লাম্বদা’ ভেৰিয়েন্ট ভাৰতত প্ৰথম আৱিস্কৃত ডেল্টাতকৈয়ো মাৰাত্মক। বিশেষজ্ঞসকলৰ মতে ‘লাম্বদা’ ভেৰিয়েন্ট যোৱা ডেৰ বছৰ ধৰি কোভিড-১৯ৰ বিৰুদ্ধে লাভ কৰা অগ্ৰগতিৰ প্ৰতি এক নতুন ভাবুকি। এমাহৰ ভিতৰতে এই ভেৰিয়েন্ট ৩০খন দেশলৈ সংক্ৰমিত হৈছে।
অৱশ্যে ভাৰতত এতিয়ালৈকে লাম্বদা ভেৰিয়েন্টৰ উপস্থিতি ধৰা পৰাৰ কোনো বাতৰি পোৱা হোৱা নাই।